cyanic-selkie/wikianc huggingface dataset:
Kansantalouden tilinpito
Tilinpidon kehittyminen
YK:n johdolla aloitettiin SNA:n uudistus. Richard Stone johti myös tätä toisen suosituksen laadintaa. Tuloksena syntyi SNA 68 -käsikirja. SNA 68 oli täydellinen tilinpitojärjestelmä, johon oli lisätty varallisuustaseet, panos-tuotos-analyysi sekä kiinteähintaiset laskelmat. SNA 68 -käsikirja osoittautui jo ilmestyttyään joiltain osin riittämättömäksi talouskuvauksen ohjekirjaksi. Talous oli monimutkaistunut, ja käytössä oli sellaisia taloustoimia, joita käsikirja ei tuntenut lainkaan.
Kolmannen käsikirjan valmisteluun osallistuivat kaikki alan merkittävät kansainväliset järjestöt (YK, OECD, EU, IMF, Maailmanpankki) ja lukuisa joukko tilinpidon asiantuntijoita kaikkialta maailmasta. Työtä johti kansainvälinen sihteeristö. Tuloksena syntyi uusi käsikirja, joka on nykyisin perustana kaikille muille järjestelmille. SNA 93 täydentää vanhaa ja ottaa käyttöön voimakkaasti tilaston laatua parantavan tarjonta- ja käyttötaulumenetelmän. Järjestelmä kuvaa ensisijaisesti päätäntäsektoreiden, kuten yritysten, julkisen vallan ja kotitalouksien toimintaa. EU:n jäsenmaat käyttävät omassa tilastoinnissaan SNA 93:n kanssa yhteensopivaa ESA 95 -käsikirjaa. Se ohjaa jäsenmaat tuottamaan vertailukelpoista tietoa ja osin yhdenmukaistamaan tilinpidon laadintaa. Talous on monimutkaistunut ja tilinpito sekä kehittynyt että tarkentunut. Tätä kehitystä voi kuvata käsikirjan olomuodon muutoksella.
Nobelistit
Työ kansantalouden tilinpidon kehittämiseksi on arvostettu korkealle toisen maailmansodan jälkeisessä maailmassa. Yhdysvaltalainen taloustieteilijä ja nobelisti Paul Samuelson on arvioinut kansantalouden tilinpitoa erääksi 1900-luvun merkittävistä keksinnöistä. Laajasta kansantalouden tilinpidon arvostuksesta kertoo se, että Nobel-palkinto on myönnetty useille kansantalouden tilinpidon kehittymiseen vaikuttaneille tiedemiehille. Näitä ovat Ragnar Frisch (1969), Simon Kuznets (1971), Vassily Leontieff (1973), James E. Meade (1977) ja Richard Stone (1984).
Tilinpidon simulointi
Itä-Suomen yliopistossa on luotu vuonna 2014 simulaatiomalli, jolla voidaan simuloida kansantalouden tilinpitoa, sen eri tilejä ja niiden välistä vuorovaikutusta. Malli käsittelee kansantalouden tilinpidon reaalitilinpitoa. Malli soveltuu talouspoliittisten ennusteiden laadintaan. Mallissa raha ei häviä mihinkään, vaan se siirtyy tililtä toiselle.
Kalle Valta
Kalle Valta (27. marraskuuta 1876 Lapinlahti – 6. maaliskuuta 1955 Pielavesi) oli suomalainen pienviljelijä, sosiaalidemokraattinen poliitikko ja kansanedustaja.
Valta syntyi Lapinlahden Onkiveden kylässä (nykyisin Maaningan kuntaa) torppari Pekka Lappeteläisen (myöhemmin Valta) ja Maria Virkkusen esikoiseksi. Perhe muutti vuonna 1896 Pielaveden Pangan kylälle.
Vuosisadan alussa Valta liittyi Löytynjärven työväenyhdistykseen. Kansalaissodan jälkeen Valta pidätettiin ja tuomittiin viideksi vuodeksi kuritushuoneeseen "kiihkeästi väärien tietojen levittämisestä".
Kansanedustajaksi Valta valittiin vuosiksi 1927–1930. Seuraavissa vaaleissa hän jäi varaedustajaksi, mutta Taavetti Nuutisen kuoltua Kalle Valta nousi eduskuntaan uudelleen vuosiksi 1932–1936. Tasavallan presidentin valitsijamies Valta oli vuosina 1931, 1937, 1940 ja 1943.
Valta oli myös SDP:n puoluevaltuuston jäsen ja pitkäaikainen Pielaveden kunnanvaltuutettu.
Valta meni vuonna 1898 naimisiin pielavetisen Aada Korhosen kanssa. Heillä oli yhdeksän lasta.
Kammiovärinä
pienoiskuva|oikea|EKG-kuvaaja kammiovärinästä Kammiovärinä (fibrillatio ventricularis) on sydämen rytmihäiriö, jossa sydämen kammiot värisevät 300–500 kertaa minuutissa. Kammiovärinän aikana veri ei pumppaudu sydämestä eteenpäin. Tavallisin syy kammiovärinään on sydäninfarkti.
Kammiovärinä johtaa muutamassa sekunnissa tajuttomuuteen ja 4–6 minuutissa aivojen vaurioitumiseen verenkierron ja hapenpuutteen takia. Kuolema seuraa alle puolessa tunnissa, ellei sydämen toimintaa saada palautettua riittävän hyväksi elvytystoimilla.
Elvytys ja seuraukset
Elvytyksessä käytetään sähköistä defibrillaattoria, jolla sydämen rytmiä yritetään muuttaa depolarisoimalla kaikki sydänlihassolut samanaikaisesti. Tämän jälkeen sinussolmuke saattaa palauttaa normaalin rytmin. Sydäntä ei varsinaisesti siis käynnistetä sähköllä, vaan sillä lopetetaan sydämessä kaoottisesti kiertävä sähkövirta ja annetaan näin normaalirytmille tilaisuus palautua. Elvytyksellä on sitä suurempi mahdollisuus onnistua, mitä lyhyempi aika ehtii kulua ongelman alusta.
Kun sydän saadaan toimimaan, elvytetyn potilaan ennuste riippuu useimmiten siitä, kuinka hän toipuu syntyneestä aivovauriosta. Tämä riippuu monista tekijöistä, muun muassa hapenpuutteen ja elvytyksen kestosta, verenkierron tehosta toipumisvaiheessa, sydämeen ja verenkiertoon vaikuttavista sairauksista, muiden peruselintoimintojen häiriöistä ja aivojen kunnosta ennen sydämenpysähdystä. Terveet lapset ja nuoret aikuiset saattavat toipua hyvin vaikeasta aivovauriosta, kun taas aikaisemmat aivovauriot ja aivoja rappeuttavat sairaudet saattavat vaikeuttaa toipumista pienestäkin lisävauriosta.
Jos rytmihäiriön alku on nähty, tehokas elvytys kammiovärinärytmistä alkaa viiveettä ja sydämen toiminta käynnistyy nopeasti uudelleen, saattaa puolet näistä potilaista selvitä hengissä sairaalaan asti, 10–25 % olla elossa kuukauden kohdalla ja 5–15 % toipua aivovauriosta pitkällä tähtäimellä omatoimisiksi, rytmihäiriötä edeltäneeseen kuntoon tai lähelle sitä. Selvästi parempia tuloksia saavutetaan, jos hoito alkaa ajoissa jo ennakoivien oireiden perusteella ennen kuin tilanne pahenee kammiovärinään ja sydänpysähdykseen asti.
Mario Power Tennis
Mario Power Tennis on Camelot Software Planningin kehittämä ja Nintendon julkaisema urheilupeli. Peli on julkaistu Nintendo GameCubelle vuonna. Peli kuuluu Mario Tennis -sarjaan.
Turnauksessa taistellaan tietokoneen pelaamia hahmoja vastaan joko 1 vastaan 1 tai 2 vastaan 2. Tennistä pelatessa on mahdollisuus käyttää niin sanottuja superlyöntejä.
Tämä peli julkaistiin myös Wiille "NEW PLAY CONTROL!" versiona vuonna 2009.
Nederlands Dagblad
Nederlands Dagblad on alankomaalainen sanomalehti, jonka päivittäinen levikki on noin 30 000. Vastarintaliike perusti lehden alun perin vuonna 1944 nimellä Reformatie-stemmen (Reformaation ääniä). Sodan jälkeen lehden nimeksi vaihdettiin Gereformeerd gezinsblad. Nykyisellä nimellään se on toiminut vuodesta 1967 lähtien. Lehdellä on ollut läheinen yhteys Gereformeerd Politiek Verbond -puolueeseen. Viime vuosina se on laajentanut aihepiiriään, mutta säilyttänyt kristillisen näkökulman.
Säätyvaltiopäivät 1899
Säätyvaltiopäivät 1899 olivat ylimääräiset Suomen suuriruhtinaskunnan valtiopäivät. Ne kutsuttiin koolle Suomen yleisen asevelvollisuuden laajentamiseksi koskemaan koko Venäjän keisarikuntaa siten, että suomalaisten, joiden asevelvollisuus koko väestöön nähden oli suppeampi kuin Venäjän keisarikunnassa keskimäärin, olisi ollut välttämätöntä palvella Suomen suuriruhtinaskunnan armeijan sijaan Venäjän keisarikunnan armeijassa. Tällöin asevelvollisuus ei olisi enää koskenut pääasiassa Suomen suuriruhtinaskunnan aluetta sen puolustamiseksi, vaan mahdollisesti myös kaikkia muita Venäjän keisarikunnan alueita ja kaikkia sen käymiä sotia.
Säädyt eivät kuitenkaan taipuneet asevelvollisuuden laajentamiseen. Mielenkiinnon Suomen suuriruhtinaskunnan alueellisesti rajoittuneen armeijan purkamiseksi ja suomalaisten kiinnittämiseksi yleisvenäläisiin joukkoihin oli synnyttänyt Saksan aloittaman laivastokilpailun uhka, mitä vastaan Venäjän vuonna 1898 nimitetty uusi sotaministeri Aleksei Kuropatkin oli ryhtynyt toimimaan. Hankkeeseen Suomen osalta liittyi myös Nikolai Bobrikovin nimittäminen Suomen kenraalikuvernööriksi. Ehdotus asevelvollisuuslaiksi venäläisten ehdottamassa muodossa kohtasi jyrkkää vastarintaa Suomessa.
Koolle kutsuminen
Keisari Nikolai II kutsui 19. heinäkuuta 1898 annetulla käskyllä sotaministeri Aleksei Kuropatkinin pyynnöstä ylimääräiset valtiopäivät koolle tammikuun 19. päiväksi 1899.
Aatelissääty
Aatelissäädyn puhemies eli maamarsalkka oli Samuel Werner von Troil. Aatelissäädyn valtiopäiväedustajia olivat hän mukaan luettuna seuraavat henkilöt:
Pappissääty
Arkkipiispan virka oli avoinna ja nimitys tehtiin vasta 5. maaliskuuta 1899. Siksi säädyn puhemieheksi oli nimitetty Savonlinnan hiippakunnan piispa Gustaf Johansson. Varapuhemies oli Porvoon hiippakunnan piispa Herman Råbergh. Kolmas valtiopäiville osallistunut piispa oli Kuopion hiippakunnan piispa Otto Immanuel Colliander. Pappissäädyn valtiopäivämiehet olivat puhemies mukaan luettuna seuraavat:
Piispat:
Papiston edustajat:
Säädyssä oli puhemies ja 47 jäsentä. Maallikkojäsenten määrä oli lisääntynyt, koska arkkihiippakunnan papisto nyt valitsi toisenkin maallikon ja säätyyn tuli Savonlinnan hiippakunnan koulunopettajien kaksi edustajaa. Maallikkoja oli säädyssä yhteensä kolmetoista. Kaksi pitkäaikaista valtiopäivämiestä oli jäänyt pois, Alfred Kihlman ja Anders Oskar Törnudd, joka oli kuollut 1898. Kumpikin oli ollut pappissäädyn valtiopäivämies valtiopäiviltä 1872 alkaen eli jäsen kahdeksilla valtiopäivillä.
Talonpoikaissääty
Talonpoikaissäädyssä valtiopäiville osallistuivat, puhemies Kaarle Wärri mukaan luettuna, seuraavat edustajat, tulkkina Emil Almberg ja sihteerinä Viktor Emil Liljeblad:
.de
.de on Saksan verkkotunnusten Internet-maakoodi. Sitä hallinnoi DENIC. Tunnus otettiin käyttöön vuonna 1986 silloisessa Länsi-Saksassa, Saksojen jälleenyhdistymisen 1990 myötä tunnus on ollut käytössä koko Saksassa. Se on kolmanneksi suosituin TLD-pääte .com:in ja .cn:n jälkeen. ccTLD:ssä .de on toiseksi suosituin .cn:n jälkeen.
Säätyvaltiopäivät 1899
Lakiehdotuksen vaikutukset
Vuodesta 1878 voimassa olleen Suomen asevelvollisuuslain asetuksien mukaan Suomen armeijan tarkoitus oli Suomen puolustus, mutta maan ulkopuolelle sitä ei saanut viedä.
.de
Lähteet
Toppdomän
Säätyvaltiopäivät 1899
Lakiehdotuksen vaikutukset
Armeijassa saivat palvella ainoastaan Suomen kansalaiset. Kaksi ylintä päällikköä, Suomen kenraalikuvernööri ja Venäjän sotaministeri, olivat säännöissä sallittu poikkeus.
Venäläisten ehdottama uusi asevelvollisuuslaki olisi alistanut Suomalaiset joukot kokonaan Venäjän sotilasviranomaisten alaisiksi, sekä olisi pidentänyt palvelusajan Venäjän sotaväen palvelusajan pituiseksi, eli viideksi vuodeksi. Upseereiksi suomalaisiin joukkoihin olisi voitu lain nojalla määrätä venäläisiä ja Suomen sotaväki olisi voitu sijoittaa myös rauhan aikana maan ulkopuolelle. Suomalaisia asevelvollisia olisi voitu komentaa venäläisiin joukkoihin ja venäläisiä suomalaisiin joukkoihin.
Valtiopäivien avajaisissa 24. tammikuuta 1899 avajaispuheen piti kenraalikuvernööriksi nimitetty Nikolai Bobrikov. Hän sanoi: ”Erottomasti yhdistettynä Keisarikuntaan ja koko Venäjän valtakunnan suojan ja turvan alaisena Suomenmaa ei tarvitse Venäjän armeijasta erillään olevaa sotaväkeä. Asevelvollisuutta siellä koskeva laki on sen tähden saatettava yhdenmukaiseksi Keisarikunnassa voimassa olevan lain kanssa.”
Lakiehdotuksessa sanottiin muun muassa: ”Keisarillisen valtaistuimen ja Venäjän valtakunnan puolustaminen on jokaisen Venäjän alamaisen pyhä velvollisuus, ja on siis miespuolinen asujamisto suomenmaalaisissa lääneissä, samoin kuin Venäjän muissa kuvernementeissä, säätyyn katsomatta, asevelvollinen.”
Uusi asevelvollisuuslaki olisi lisännyt Suomen asevelvollisten määrää aikaisemmasta 5 600 miehestä 36 000 mieheen. Reservin määrä olisi noussut yli 90 000 mieheen. Lisäksi Suomi määrättiin maksamaan yhdeksän vuoden aikana 50 miljoonaa markkaa Venäjälle, koska Venäjällä oli yhä suhteellisesti suuremmat sotilasmenot.
Käsittely
Valtiopäivillä oli esillä vain neljä esitystä asevelvollisuusasiasta. Esitysten tehostamiseksi keisari Nikolai II antoi niiden kestäessä valtiopäivien painostamiseksi niistä riippumatta helmikuun manifestin 15. helmikuuta 1899.
Valtiopäivät käsittelivät näitä ehdotuksia kahdessa valiokunnassa, R. F. Hermansonin johtamassa lakivaliokunnassa ja Leo Mechelin johtamassa asevelvollisuusvaliokunnassa,
Valtiopäiville annettiin oikeus antaa vain lausunto esitetystä asevelvollisuuslaista, mutta ei mahdollisuutta hylätä tai hyväksyä lakia.
Suomen senaatti oli antamassaan lausunnossa ehdottanut asevelvollisuuslakiesityksestä poistettavaksi ne kohdat, jotka törkeästi loukkasivat Suomen erikoisasemaa ja oikeutta.
Päättäjäiset
Säätyvaltiopäivien viralliset päättäjäiset pidettiin 30. toukokuuta 1899. Päättäjäispuheet pitivät aatelissäädyn puolesta maamarsalkka von Troil, pappissäädyn edustajana arkkipiispaksi nimitetty Johansson, porvarissäädyn edustajana puhemies Kurtén ja talonpoikaissäädyn edustajana puhemies Wärri.
Eurooppalainen matkustusasiakirja
Eurooppalainen matkustusasiakirja on laittomasti maassa oleskelevien kolmansien maiden kansalaisten palauttamista varten myönnetty vakiomuotoinen asiakirja. Asiakirjan avulla viranomaiset voivat nopeuttaa sellaisten laittomasti EU:n alueella oleskelevien henkilöiden palauttamista, joilla ei ole passia tai henkilökorttia. Matkustusasiakirja on voimassa vain palautusmatkan ajan. Suomessa asiakirjan myöntää poliisi tai rajatarkastusviranomainen.
Uusi eurooppalainen matkustusasiakirja korvasi vuodelta 1994 olevan asiakirjan, joka oli nimeltään Euroopan unionin myöntämä maasta poistettavan yhdensuuntainen matkustusasiakirja. Uusi matkustusasiakirja perustuu europarlamentaarikko Jussi Halla-ahon laatimaan mietintäluonnokseen, jonka EU:n parlamentti hyväksyi vuonna 2016.
Suomessa uusia eurooppalaisia matkustusasiakirjoja on myönnetty yli 200 kappaletta (kevät 2018). Asiakirjoja on myönnetty lähinnä laittomasti maassa oleskeleville irakilaisille ja afganistanilaisille, joista suurin osa on kielteisen turvapaikkapäätöksen saaneita henkilöitä.
Unescon maailmanperintökohteet Etelä-Koreassa
Unesco on nimennyt Etelä-Koreasta 14 kohdetta maailmanperintöluetteloon. Kohteista yksi on merkittävä luonnon- ja muut kulttuuriperintönsä ansiosta.
Ærø
Ærø on Tanskan saari Fynin eteläpuolella ja sillä sijaitseva samanniminen kunta. Sen suurimmat taajamat ovat Marstal, Ærøskøbing ja Søby.
Historia
Saarelta on löytynyt 11 000 vuotta vanhoja nuolenpäitä sekä muinaisia hautapaikkoja ja puolustusrakennelmia, joita on rakennettu pohjois-Saksan rannikolla asuneita ja saarelle ryöstöretkiä tehneitä Vendejä vastaan.
Valdemar I valtasi Rygenin linnan piispa Absalonin retken yhteydessä 1167. Vendit jatkoivat hyökkäilyjään, mutta saarella oli nyt hyviä puolustusvarustuksia, kuten Søbygårdin muurit, Gråstenin linna ja Stokkebyn muurit. Samoihin aikoihin saari siirtyi Tanskan kuninkaan henkilökohtaisseen omistukseen. Vuonna 1232 Brandenburgin markiisi sai saaren haltuunsa myötäjäisinä. Markiisiaika kesti vuoteen 1315, jolloin eräs kuninkaan ritareista, Laurids Jonsen, sai saaren lahjaksi. Vuonna 1331 saari tuli kreivi Gerhardin haltuun ja pysyi aina vuoteen 1864 Slesvigin ylimystön käsissä. Vuonna 1634 saari jakautui neljään osaan ja vuotta myöhemmin se muodosti kolme herttuakuntaa. Se säilyi tanskalaisten käsissä myös vuoden 1864 jälkeen, jolloin Saksa valtasi naapurisaari Alsin.
Vuonna 1864 yhteydet Slesvigiin katkesivat ja saari tuli jälleen kruunun alaiseksi. Ensimmäinen maailmansota tiesi loppua saaren kukoistavalle purjelaivatuotannolle. Toisen maailmansodan aikana 80 saarelaista, pääosin Marstalista, menetti henkensä. Merenkulku kuitenkin jatkui ja edelleen saarella sijaitseva telakka on suurin työnantaja.
Saarella aiemmin sijainneet Marstalin ja Ærøskøbingin kunnat yhdistyivät Ærøn kunnaksi 1. tammikuuta 2006.
Tikanhiippasammal
Tikanhiippasammal (Lewinskya speciosa) on hiippasammalten heimoon kuuluva sammal.
Ulkonäkö
Tikanhiippasammal on löyhiä kasvustoja muodostava ja jopa yli 5 cm pitkä. Se on kellanvihreä ja tyveltä ruskeahuovastoinen. Sen keihäsmäiset lehdet ovat hyvin pitkäkärkiset ja reunoilta taakäänteiset. Sillä on usein itiöpesäkkeitä, jotka ulottuvat puoliksi lehtien yläpuolelle. Ne ovat sylinterimäisiä ja melkein sileäpintaisia. Tyhjentynyt pesäke on tappimainen.
Levinneisyys
Tikanhiippasammal kasvaa pohjoisella pallonpuoliskolla lauhkealla ja viileällä vyöhykkeellä sekä vuoristoissa. Se on yleinen koko Suomessa.
Elinympäristö
Tikanhiippasammal kasvaa yleensä puiden rungoilla.
Dystanasia
Dystanasia tarkoittaa lääketieteessä "huonoa kuolemaa". Lääketieteen tekniikka on tehnyt kuolemasta yksinäistä ja mekaanista. Sitä pidetään lääketieteen yleisenä vikana.
Natriumtetrafluoroboraatti
Natriumtetrafluoroboraatti (NaBF4) on natrium- ja tetrafluoroboraatti-ionien muodostama epäorgaaninen ioniyhdiste. Yhdistettä käytetään muun muassa orgaanisen kemian synteeseissä.
Käyttö
Lisäksi natriumtetrafluoroboraattia käytetään monien muiden fluoria sisältävien yhdisteiden tavoin fluksina metallurgiassa ja emalien valmistuksessa. Sitä voidaan käyttää myös desinfiointiin ja siitä valmistetaan laboratoriomittakaavassa booritrifluoridia.
Kyttyräselkäisyys
thumb|220px|Scheuermannin taudin aiheuttama kyttyrä 22-vuotiaalla miehellä ennen operointia. thumb|220px|Scheuermannin taudin aiheuttama noin 70 asteen kyttyräselkä [[Lääketieteellinen röntgenkuvaus|röntgenkuvassa.]] Kyttyräselkäisyydeksi, kumaraselkäisyydeksi tai köyryselkäisyydeksi (kyphosis) kutsutaan rintarangan kaaren eli kyfoosin sairaalloista käyristymistä taaksepäin. Kyttyräselkäisyyden voivat aiheuttaa esimerkiksi lapsihalvaus, Scheuermannin tauti, riisitauti tai nikamanmurtuma.
Tavanomaisin syy lisääntyneeseen rintarangan kyfoosiin on ns. idiopaattinen köyryselkä, jota tavataan useilla murrosikäisillä nuorilla. Idiopaattisen köyryselän tapauksessa selkärangan nikamissa ei ole havaittavissa epämuodostumia, ja selkä on hyvin liikkuva ja oikaistavissa suoraksi. Tällaista kyfoosia kutsutaan tavallisessa kansankielessä "huonoksi ryhdiksi", eikä kysymyksessä ole siis sairaalloinen kyttyräselkäisyys.
Scheuermannin tauti
Scheuermannin taudissa selkärangan nikamat kasvavat kiilamaiseen muotoon normaalin tiiliskivimäisen sijaan, mikä johtaa rintarangan kaartumiseen taaksepäin ja kyttyräselkäisyyteen. Tauti ilmenee murrosiän kasvuvaiheen aikana ja on yleisempää miespuolisen kuin naispuolisen väestön keskuudessa. Scheuermannin tautia pidetään perinnöllisenä, koska erityisesti sen äärimmäisten muotojen on havaittu esiintyvän suvuittain, vaikkei taudin puhkeamiseen vaikuttavaa geeniä olekaan löydetty. Lääketieteellisen kirjallisuuden mukaan Scheuermannin tautia esiintyy jossain muodossa 1–8 %:lla väestöstä. Vakavin ja näkyvin Scheuermannin taudin aste on ns. hyperkyfoosi, jossa selkäranka voi kaareutua jopa päälle sadan asteen. Esteettisten ja psykologisten haittojen lisäksi hyperkyfoosi on lähes aina kivulias ja voi johtaa alaraajojen halvaantumiseen, kun pitkälle kehittynyt kyfoosi alkaa venyttää selkäydintä. Hyperkyfoosia esiintyy noin yhdellä nuorella tuhannesta.
Hoito
Kyttyräselkäisyyttä ja huonoa ryhtiä hoidetaan etupäässä osteopatialla, kiropraktiikalla ja erilaisilla fysioterapeuttisilla harjoitteilla, joilla pyritään vahvistamaan selän lihaksistoa. Saatavissa on myös ryhtivöitä ja -korsetteja, jotka pakottavat selän oikeaan asentoon ja ohjaavat sen kasvua. Vakavimmissa tapauksissa (esimerkiksi hyperkyfoosi) voidaan myös päätyä kirurgiseen toimenpiteeseen, joka kyttyräselkäisyyden vakavuudesta riippuen voi olla erittäin vaativa ja riskialtis.
Rohtosalkoruusu
thumb|oikea|200px|Rohtosalkoruusun kukka. thumb|oikea|200px|Rohtosalkoruusun juuria. Rohtosalkoruusu (Althaea officinalis) on malvakasveihin kuuluva monivuotinen, usein viljelty ruohokasvi. Rohtosalkoruusu tunnetaan myös nimillä alteanjuuri, lääkemalva ja rohtosamettihaapa. Se on kosteiden paikkojen kasvi, ja sitä esiintyy laajalti luonnonvaraisena Euroopassa. Kasvin tieteellinen nimi tulee kreikan sanasta altho, joka tarkoittaa parantamista.
Ulkonäkö
Rohtosalkoruusu kasvaa 60–130 senttimetriä korkeaksi. Sen varsi on pystykasvuinen ja samettikarvainen. Suuret lehdet ovat matalasti 3–5-liuskaiset ja samettimaiset. Kukkiminen tapahtuu loppukesästä ja kestää lyhyen ajan. Kukat kasvavat tavallisesti yksittäin lehtihangoissa. Ne ovat 3–5 cm leveät ja valkoiset, vaaleanpunertavat. Juuri on paksu ja valkoinen, ja siitä käytetään myös nimeä alteanjuuri.
Kasvia lisätään joko juuriversoista tai siemenistä, jotka riivitään syksyllä ja kylvetään toukokuun alussa. Taimet siirretään kosteaan tai märkään maaperään aurinkoiselle paikalle.
Käyttö
Rohtosalkoruusun juuresta saatavaa maitiaisnestettä on käytetty eri tavoin. Tahmeaa mahlaa tai siirappia on keskiajalla käytetty flunssan lievittämiseen ja sillä on lääkitty kipeää kurkkua. Muinaisessa Egyptissä rohtosalkoruusun juurimahlaa sekoitettiin pähkinöihin ja tarjoiltiin kuninkaallisille herkkuna. Alteanjuuri oli herkkua myös muinaisille roomalaisille. Ranskassa 1800-luvulla kondiittorit keksivät makeuttaa maitiaisnesteen ja sitten vatkata sen vaahdoksi, josta muotoiltiin vaahtokarkkia. Englanninkielessä on yhä näkyvissä vaahtokarkin alkuperäinen raaka-aine: rohtosalkoruusun englanninkielinen nimi on marshmallow. Tämä nimi taas juontuu rohtosalkoruusun kasvupaikasta eli marskimaa, suomaa ja kasvin heimosta eli malvakasvit. Nykyisin vaahtokarkkeihin ei enää kuitenkaan käytetä rohtosalkoruusun juurta.
Käytettävät osat
Kasvin lehtiä kerätään kesällä ja käyttää niitä yrttiteehen. Vähintään kaksivuotiaan kasvin juuret korjataan syksyllä ja kuivataan. Kuivatuista juurista voi valmistaa jauhetta, uutetta, siirappia sekä yrttiteetä. Lääkintään käytetään nimenomaan alteanjuurta. Useat malvaheimon kasveista ovat lima-ainepitoisia: lima-aineet hellivät ihmisen kehon limakalvoja. Tähän tarkoitukseen voi tehdä yrttiteetä, jonka valmistukseen voi lehtien ja juurien lisäksi käyttää myös Althaea officinaliksen kukkia. Yrttiteesekoituksiin malvat antavat täyteläistä makua.
Rohdoskäyttö
Rohtosalkoruusun lima-aineet lievittävät tulehdusta ja voivat hillitä yskänärsytystä. Tulehdusta lievittävä vaikutus perustuu siihen, että rohtosalkoruusu tehostaa elimistön puolustusjärjestelmää. Lisäksi kasvilla on antiseptinen vaikutus eli se tuhoaa bakteereita ja muita pieneliöitä. Kasvin käyttökohteita ovat yskä ja hengitystievaivat, kuten kurkkukipu ja keuhkoputkentulehdus. Muita käyttökohteita ovat virtsateiden hoito, akne ja palovammat. Jäähdytettyä yrttiteetä voi käyttää suun tulehdusten hoitoon. Officinalis kasvien nimessä viittaa yleensä lääke- tai rohdoskäyttöön, ja usein se esiintyy myös syötävän kasvin nimessä.
Rohdoskäytöstä on hyvä keskustella lääkärin ja luonnonlääkintään perehtyneen hoitoalan ammattilaisen kanssa. Rohtosalkoruusu-uutteen käyttö voi vaikuttaa muiden lääkeaineiden imeytymiseen. Rohtosalkoruusu myös alentaa verensokeritasoa, joten esimerkiksi insuliinilääkitystä käyttävä ei saa käyttää sitä neuvottelematta lääkärin kanssa.
Zmeinogorsk
Zmeinogorsk on kaupunki Altain aluepiirissä Venäjällä. Vuonna 2010 Zmeinogorskin väkiluku oli 10 955. Zmeinogorsk perustettiin vuonna 1735 ja sai kaupunkioikeudet vuonna 1952.
Kiinan naisten jalkapallomaajoukkue
Kiinan naisten jalkapallomaajoukkue edustaa Kiinaa naisten jalkapallon kansainvälisissä otteluissa. Se oli mukana kaikissa naisten jalkapallon MM- ja olympiaturnauksissa, kunnes jäi vuoden 2011 MM-kisojen ja vuoden 2012 olympiakisojen ulkopuolelle.
Olympialaiset
Atlantan 1996 olympialaisissa Kiina sai hopeaa. Välierässä joukkue voitti Brasilian 3–2 Sun Qingmein yhdellä ja vaihtopelaaja Wei Haiyingin kahdella maalilla. Finaalissa se hävisi Yhdysvalloille 1–2 Sun Wenin pystyttyä ainoana kiinalaispelaajana maalintekoon. Sun Qingmei oli turnauksessa joukkueensa paras maalintekijä kolmella maalillaan. Sydneyn 2000 olympialaisissa Kiina jäi neljän joukkueen alkulohkossaan kolmanneksi ja sijoittui koko turnauksessa viidenneksi. Ateenan 2004 olympialaisissa se jäi kolmen joukkueen alkulohkossaan viimeiseksi ja lopullinen sijoitus oli yhdeksäs. Kotikisoissaan Pekingissä 2008 Kiina oli alkulohkonsa ykkönen voitettuaan Ruotsin 2–1 ja Argentiinan 2–0 sekä pelattuaan Kanadan kanssa tasan 1–1. Puolivälierissä se hävisi Japanille maalein 0–2.
Rio de Janeiron olympialaisissa 2016 Kiina hävisi alkulohkossa Brasilialle 0–3, voitti Etelä-Afrikan 2–0 ja pelasi Ruotsin kanssa tasan 0–0. Puolivälierissä Kiina hävisi Saksalle 0–1. Kiinan maalintekijät turnauksessa olivat Gu Yasha ja Tan Ruyin.
Maailmanmestaruuskilpailut
Naisten ensimmäiset maailmanmestaruuskilpailut järjestettiin Kiinassa 1991. Emäntäjoukkue voitti alkulohkonsa mutta hävisi puolivälierässä Ruotsille 0–1. Vuoden 1995 MM-kisoissa Kiina sijoittui neljänneksi. Se sijoittui alkulohkossaan toiseksi ja voitti puolivälierässä Ruotsin rangaistuspotkukilpailun jälkeen mutta hävisi välierässä Saksalle 0–1 ja pronssiottelussa Yhdysvalloille 0–2. Alkulohkossa Kiina ja Yhdysvallat olivat pelanneet tasan.
Uruguayn viinit
right|thumb|Tannat-rypälelajikkeesta tehtyä viiniä. Uruguayn viinejä on tuotettu yli 250 vuotta. Kaupallinen viininviljely alkoi Uruguayssa kuitenkin vasta 1800-luvun jälkipuoliskolla, kaksisataa vuotta myöhemmin kuin Chilessä ja Argentiinassa. Viime vuosikymmeninä Uruguayn viinin maine ja markkinaosuus ovat tasaisesti kasvaneet maailman viinimarkkinoilla, vaikkakaan ei niin nopeasti kuin sen suuremmilla naapureilla. Uruguay oli vuonna 2008 Etelä-Amerikan neljänneksi suurin viinintuottajamaa 109 001 tonnin tuotannollaan.
Kiinan naisten jalkapallomaajoukkue
Maailmanmestaruuskilpailut
Vuoden 2011 MM-kisat ovat ensimmäinen arvoturnaus, johon Kiina ei selviytynyt. Joukkue jäi neljänneksi kotikentällä pidetyssä Aasian mestaruusturnauksessa häviten viimeisen kisapaikan ratkaisseen pronssiottelun Japanille 2-0.
Uruguayn viinit
Keskeisessä roolissa Uruguayn nousussa viinimarkkinoilla on ollut Tannat, vankka, tanniininen punainen rypäle. Aivan kuten Chilellä on Carmenere ja Argentiinalla Malbec, on Tannat noussut Uruguayn "omaksi" rypäleeksi.
Kiinan naisten jalkapallomaajoukkue
Maailmanmestaruuskilpailut
Vuoden 2015 MM-kisoissa Kanadassa Kiina hävisi alkulohkossa emäntämaalle 0–1, voitti Alankomaat 1–0 ja pelasi Uuden-Seelannin kanssa tasan 2–2. Kiina sijoittui alkulohkossaan toiseksi. Neljännesvälierissä Kiina voitti Kamerunin 1–0 mutta sen kisat päättyivät puolivälierätappioon Yhdysvalloille maalein 0–1.
Uruguayn viinit
Lajikkeet
Yleisin lajike on Tannat (36 %); myös Merlot (10 %), Chardonnay (7 %), Cabernet Sauvignon (6 %), Sauvignon Blanc (6 %) ja Cabernet Franc (4 %) ovat käytössä.
Kiinan naisten jalkapallomaajoukkue
Maailmanmestaruuskilpailut
Vuoden 2019 MM-kisoissa Ranskassa Kiina hävisi alkulohkossa Saksalle 0–1, voitti Etelä-Afrikan 1–0 ja pelasi Espanjan kanssa tasan 0–0. Kiina sijoittui alkulohkossaan kolmanneksi ja selviytyi lohkokolmosten vertailussa neljännesvälieriin, joissa se hävisi Italialle 0–2. Kiinan ainoa maalintekijä oli Li Ying.
Tioglykoli
Tioglykoli on orgaaninen yhdiste, joka on normaaliolosuhteissa olomuodoltaan väritöntä nestettä, jolla on tunnusomainen haju. Sen kemiallinen kaava on C2H6OS ja rakennekaava HSCH2CH2OH. Tioglykolista käytetään myös nimityksiä 2-hydroksietaanitioli, monotioetyleeniglykoli ja 2-merkaptoetanoli.
Tioglykolin moolimassa on 78,1 g/mol, sulamispiste <100 °C, kiehumispiste 157 °C, suhteellinen tiheys 1,1 g/cm3 (vesi = 1,0 g/cm3), sekoittuu veteen, leimahduspiste 74 °C o.c., itsesyttymislämpötila 295 °C ja CAS-numero 60-24-2.
Ympäristö- ja terveysvaikutukset
Ärsyttää silmiä, ihoa, ja hengitysteitä.
École polytechnique
École polytechnique on yksi Ranskan tunnetuimmista insinöörien koulutuslaitoksista. Se on toiminut suurimman osan historiastaan Pariisissa tai sen lähiympäristössä, vuodesta 1976 alkaen Palaiseaussa. Ensimmäiset naisopiskelijat otettiin vuonna 1972.
28. syyskuuta
28. syyskuuta on gregoriaanisen kalenterin mukaan vuoden 271. päivä (272. päivä karkausvuonna). Vuodesta on jäljellä 94 päivää.
Kompleksinmuodostaja
Kompleksinmuodostaja tarkoittaa kemiallista yhdistettä, joka sitoutuu metalli-ioneihin. Tapahtumaa kutsutaan kelaatioksi. Kompleksinmuodostajia käytetään tämän ominaisuutensa takia laajalti esimerkiksi teollisuusprosesseissa parantamaan prosessin tehokkuutta ja puhdistuksen laatua sekä myös mekaanisen massan peroksidivalkaisussa, jossa ne muodostamalla kompleksin valkaisulle haitallisten metalli-ionien kanssa ehkäisevät näiden haitallisen vaikutuksen.
École polytechnique
Tämä teknillisen korkeakoulutuksen esikuvana toiminut instituutio perustettiin vuonna 1794 nimellä Yleisten töiden keskuskoulu. Eräs perustamisen aktiivisimmista taustavaikuttajista oli Gaspard Monge, joka oli nuorena toimiessaan sotilasoppilaitoksen piirtäjänä keksinyt erityisesti tekniikan kehitykselle tärkeän matematiikan alan, deskriptiivisen geometrian.
Kompleksinmuodostaja
Perinteisiä kompleksinmuodostajia ovat dietyleenitriamiinipentaetikkahappo (DTPA) ja etyleenidiamiinitetraetikkahappo (EDTA). Kun kompleksinmuodostaja sitoutuu metalli-ioniin, voi metallin myrkyllisyys pienetä radikaalisti.
École polytechnique
Perustamisestaan lähtien École polytechnique on ollut erityisasemassa muihin korkeakouluihin verrattuna. 1900-luvun puolivälistä asti sitä on kutsuttu lisänimellä X, joka juontuu opintojen matematiikkapainotuksesta.
Kompleksinmuodostaja
Myös biohajoavia kompleksinmuodostajia ja niiden tehoa on tutkittu, mutta on käynyt ilmi, että niiden teho ei ole yhtä hyvä kuin perinteisten kompleksinmuodostajien.
Jan-Gregor Kremp
pienoiskuva|Jan-Gregor Kremp vuonna 2008. Jan-Gregor Kremp (s. 30. syyskuuta 1962 Monheim, Länsi-Saksa) on saksalainen televisionäyttelijä.
Kremp opiskeli näyttelemistä Mozarteumissa Salzburgissa vuosina 1985–1989. Kremp näytteli pääosaa televisiosarjassa Kettu, jossa hänen roolihenkilönsä on rikosylikomisario Richard Voss. Hänen tunnetuimmat roolinsa ovat elokuvissa Halt mich fest! (2000), ABC des Lebens (2003), Die Konferenz (2004) ja Allein gegen die Angst (2006). Hän on esiintynyt myös monissa tv-sarjoissa sivuosissa kuten Kahden keikka, Kriminalisti, Tatort, Siska ja Syyttäjä.
Yksityiselämä
Jan-Gregor Kremp on naimisissa näyttelijä Johanna Gastdorfin kanssa. Parilla on yksi lapsi, he asuvat Leverkusenissa. Krempin suosikkielokuva on Huuliharppukostaja (1968).
École polytechnique
École polytechnique on ollut perinteisesti väylä Ranskan yhteiskunnan merkittävimpiin asemiin. Sen entiseen opiskelijakuntaan mahtuu niin poliitikoita, upseereita, tutkijoita kuin elinkeinoelämän vaikuttajiakin. Melkein kaikki 1800-luvun merkittävät matemaatikot opettivat myös École polytechniquessa tai sen yhteyteen perustetussa École normalessa. Pariisin yliopiston merkitys matematiikan kehityksen kannalta oli 1700- ja 1800-luvuilla vähäinen.
École polytechnique oli sotilaslaitos aina vuoteen 1970 asti. Nykyisin se on Ranskan puolustusministeriön suoraa tukea nauttiva julkinen koulutus- ja tutkimuslaitos. Koulu on myöntänyt insinööritutkintoja vuodesta 1937. Nykyinen koulutus on joko maisteri- (vuodesta 2005) tai tohtoritasoista (vuodesta 1985). Kun alkuperäisen todistuksen otsikkona oli d'ingénieur diplômé de l'École polytechnique, tutkinnon suorittaneita nimitetään polyteknikoiksi, ). École polytechnique kuuluu nykyisin osana kokonaisuuteen nimeltään ParisTech.
The Times Higher Education Supplementin julkaiseman vuoden 2007 rankingin mukaan École polytechnique on maailman 28. paras korkeakoulu. Vuoden 2007 Shanghain listalla sen sijoitus on puolestaan 203–304.
École polytechniquen pääsykokeet tunnetaan erittäin vaativina.
Luigi Turci
Luigi Turci (s. 27. tammikuuta 1970 Cremona, Italia) on italialainen entinen jalkapallomaalivahti. Hän pelasi yhteensä 271 Serie A ottelua.
Ura
Turci pelasi suurimman osan urastaan US Cremonesessa, Udinesessa ja UC Sampdoriassa, jonka aikana hän saavutti Intertoto Cupin voiton vuonna 2000. Turci pelasi uransa kaksi viimeistä kautta Serie B:n AC Cesenassa lopettaen uransa vuonna 2007.
Antal Kiss
Antal Kiss (30. joulukuuta 1935 Gyöngyös – 7. huhtikuuta 2021 Tatabánya ) oli unkarilainen kilpakävelijä ja olympiamitalisti.
Kiss saavutti 50 kilometrin kävelyssä olympiahopeaa Méxicossa 1968 ajalla 4.30.17,0. Hän hävisi kilpailun voittaneelle Christoph Höhnelle yli kymmenen minuuttia. Samojen kisojen 20 kilometrillä hän sijoittui 14:nneksi ajalla 1.38.24,0.
Kissin uran toiseksi paras arvokisasijoitus oli kuudes sija 20 kilometrillä Budapestin EM-kilpailuissa 1966. Hänen loppuaikansa oli 1.32.02,4. Ateenan EM-kilpailuissa 1969 hän keskeytti sekä 20:llä että 50 kilometrillä. Helsingin EM-kilpailuissa 1971 hän sijoittui 20 kilometrillä 11:nneksi ajalla 1.33.15,4 ja 18:nneksi 50 kilometrillä ajalla 4.26.53,6. Münchenin 1972 olympialaisten 50 kilometrillä hän sijoittui 26:nneksi ajalla 4.34.45,0.
Basel-Landschaft
Basel-Landschaft on kantoni Pohjois-Sveitsissä. Sen pääkaupunki on Liestal. Kantonissa on noin 290 000 vakinaista asukasta.
Sijainti
Basel-Landschaft sijaitsee Sveitsin luoteisnurkassa, Baselin kaupungin eteläpuolella, Reinin etelärannalla. Sitä ympäröivät pohjoisessa Ranska ja Saksa sekä Basel-Stadtin kantoni, idässä Aargau ja etelässä Solothurnin ja Juran kantonit.
Birsjoki virtaa kantonin länsiosan halki.
Historiaa
Korkea-Reinin varrelta Augstista on löydetty roomalainen kaupunki, Augusta Raurica, joka oli merkittävä keskus ajanlaskun ensimmäisinä vuosisatoina.
Basel-Landschaftin kantoni syntyi vuonna 1833, jolloin Baselin kantoni jakaantui kahdeksi puolikantoniksi, Basel-Stadtiksi ja Basel-Landschaftiksi.
Asukkaat ja hallinto
Basel-Landschaft on saksankielinen kantoni: saksaa puhuu 87 prosenttia asukkaista (vuonna 2017). Englanti on toiseksi yleisin kieli (5 %). Uskonnollisista ryhmistä suurin on protestantit (30 % vuonna 2017) ja katoliset (26 %).
Talous
Kantonin 148 000 työpaikasta 72 prosenttia oli vuonna 2016 palvelusektorilla. Teollisuudessa oli 26 prosenttia työpaikoista. Alkutuotannossa (maa- ja metsätalous) oli kaksi prosenttia työpaikoista.
Suolalla on Basel-Landschaftin taloushistoriassa merkittävä rooli. Sveitsin kantonien suolamonopoli, joka jatkuu edelleen, vaurastutti kantonia 1800-luvun loppupuoliskolla niin, että kantonilla ei ollut lainkaan verotustarvetta. Kantonien omistaman suolayhtiön Swiss Saltworks AG:n keskuspaikka ja tuotantolaitoksia on Prattelnin kaupungissa Baselin itäpuolella. Suolakaivosten hyödyntäminen johti kemianteollisuuden varhaiseen kehittymiseen 1800-luvulla Baselin seudulla.
Kantonin tärkeimpiä teollisuudenaloja ovat tekstiili-, metalli- ja kemianteollisuus. Maataloustuotteista tärkeimpiä ovat hedelmät, maito- ja lihavalmisteet. 1600-luvulta alkaen alueella on tuotettu silkkiä.
Tonight Show with Conan O’Brien
Tonight Show with Conan O’Brien oli yhdysvaltalainen myöhäisillan keskusteluohjelma, jota esitettiin Yhdysvalloissa NBC-kanavalla. Sarja kuului The Tonight Show -formaattiin, jota on tehty vuodesta 1954 lähtien. Conan O’Brien korvasi Jay Lenon ohjelman vetäjänä ja O’Brienin isännöimä ensimmäinen The Tonight Show’n jakso esitettiin 1. kesäkuuta 2009.
O’Brienin siirtyminen The Tonight Show’n juontajaksi tarkoitti O’Brienin lisäksi muun muassa Max Weinbergin ja koko hänen yhtyeensä muuttamista New Yorkista Los Angelesiin. O’Brienin Late Night -ohjelmasta siirtyi Tonight Show’hun myös sarjan päätuottaja Jeff Ross. Late Nightin vuonna 2000 jättänyt O’Brienin silloinen apulaisjuontaja Andy Richter palasi Tonight Show’hun kuuluttajaksi ja esiintyjäksi O’Brienin taustalla.
O’Brien riita Tonight Show’n esitysajasta NBC-kanavan kanssa tammikuussa 2010 johti O’Brienin eroamiseen. Viimeinen Tonight Show with Conan O’Brienin jakso nähtiin Yhdysvalloissa 22. tammikuuta 2010. Ohjelman entinen isäntä Jay Leno korvasi O’Brienin 1. maaliskuuta 2010.
Jakson rakenne
Tyypillinen Tonight Show’n jakso alkoi Richterin kuuluttaessa tulevan jakson vieraat ja O’Brienin. Tämän jälkeen O’Brien astui esittämään illan monologin, toisinaan monologin aikana esitettiin myös lyhyitä uutispätkiä tai sketsikohtauksia.
Sketsejä
Uusia toistuvia sketsejä olivat muun muassa Conan’s Tabloid Moment, jossa O’Brien ottaa itsestään tarkoituksella noloja paparazzikuvia, ja Twitter Tracker, jossa innostunut kuuluttaja kertoo julkisuuden henkilöiden, kuten Ashton Kutcherin ja Miley Cyrusin lähettämiä merkityksettömiä Twitter-viestejä. Late Nightista tuttu In the Year 2000 säilyi myös Tonight Show’ssa vaihtaen nimensä muotoon In the Year 3000.
Historia
180px|thumb|[[Facebookin I’m with Coco -ryhmän tunnuksena käytetty Mike Mitchellin kuva]] Tonight Show with Conan O’Brienin ensimmäinen jakso esitettiin 1. kesäkuuta 2009. Ensimmäisen jakson vieraita olivat Will Ferrell ja Pearl Jam.
Tammikuussa 2010 laskevien katsojalukujen johdosta NBC:n johto halusi siirtää Tonight Show’n alkamaan puoli tuntia myöhemmin, klo 00.05 ja klo 23.35 tilalle tulisi puoli tuntia lyhennetty Jay Lenon oma ohjelma The Jay Leno Show. O’Brien ei kuitenkaan suostunut siihen ja sai näin erittäin paljon mediahuomiota saaneen riidan jälkeen potkut ennen sopimuksensa loppumista.
O’Brien teki lopulta NBC-kanavan kanssa sopimuksen noin 45 miljoonan dollarin erorahasta. Lisäksi sopimukseen liittyi ehto, jonka mukaan O’Brien ei saa isännöidä muita ohjelmia ennen syyskuuta 2010.
O’Brienin lyhyeksi jäänyt pesti The Tonight Shown’n juontajana sai paljon julkisuutta ja hänen faninsa järjestivät mielenosoituksia ja erilaisia kannustustilaisuuksia. Internetin yhteisöpalstoilla, kuten Facebookissa oli mahdollista liittyä I’m with Coco -yhteisöihin, jotka saivat paljon kannattajia.
Viimeinen O’Brienin juontama The Tonight Show’n jakso esitettiin Yhdysvalloissa 22. tammikuuta 2010 ja Suomessa keskiyöllä 27. tammikuuta. Viimeisen jakson vieraita olivat Tom Hanks, Will Ferrell ja musiikkivieraana Neil Young. Ferrell oli ollut myös ensimmäisen jakson vieraana. O’Brienin juontaman Tonight Show’n viimeinen lähetys keräsi Yhdysvalloissa jopa seitsemän miljoonaa katsojaa ylittäen reilusti samana iltana esitetyn David Lettermanin Late Show’n, jota seurasi noin 2,8 miljoonaa ihmistä.
Muun muassa televisioyhtiö FOX ilmoitti julkisesti olevansa kiinnostunut O’Brienin saamisesta kanavalleen. Huhtikuussa 2010 TBS-kaapelikanava tiedotti O'Brienin aloittavan uuden myöhäisillan talk show'n tekemisen kanavalle. Conan alkoi TBS:llä marraskuussa 2010.
Plastidi
thumb|Kloroplasteja Plastidi on värihiukkanen ja kasvisolun soluelin. Plastideja on myös levissä. Tärkeimpiä plastideja ovat viherhiukkaset eli kloroplastit, jotka toimivat yhteyttämisessä eli fotosynteesissä. Toinen huomattava plastidien ryhmä on rusohiukkaset eli kromoplastit, jotka antavat värin porkkanoille ja hedelmille.
Crazy World
Crazy World on hard rock -yhtye Scorpionsin yhdestoista studioalbumi, joka julkaistiin marraskuussa 1990. Edellisen levyn, Savage Amusementin jälkeen yhtye oli lopettanut yhteistyönsä pitkäaikaisen tuottajansa Dieter Dierksin kanssa ja vaihtanut levy-yhtiötä Phonogramiin. Crazy Worldista tuli yksi yhtyeen menestyneimmistä albumeista. Billboardin listalla se ylsi sijalle 21. Singlevalinta "Wind of Change" nousi listojen kärkeen useassa maassa ja samoin single "Send Me an Angel" menestyi hyvin.
Mighty Morphin Power Rangersin zordit
Dinozordit
Dinozordit olivat Power Rangersin historian ensimmäiset zordit. Ne pohjautuivat esihistoriallisiin eläimiin. Kutsuakseen zordejaan rangerit yleensä huusivat komennon "We Need Dinozord Power, Now!". Dinozordeja käytettiin taistelussa Rita Repulsan kasvattamia hirviöitä vastaan ensimmäisellä tuotantokaudella. Toisella tuotantokaudella ne päivitettiin Thunderzordeiksi eikä niitä enää käytetty taisteluissa. Niitä kuitenkin tarvittiin vielä Thunderzordeja kutsuttaessa, sillä Dinozordien ilmestyttyä ne muuttuivat vastaaviksi Thunderzordeiksi. Dinozordit tuhoutuivat kolmannen tuotantokauden alussa Thunderzordien mukana.
Dinozordeja olivat:
Megazord
Megazord syntyi viiden Dinozordin yhdistyessä. Sitä käytettiin ensimmäisellä tuotantokaudella taisteluissa yleisimmin suurennettuja vihollisia vastaan.
Dinozordit muodostivat lähes aina ennen varsinaista Megazordia sen tankkimuodon. Tyrannosaurus toimi tankkimuodossa perustana ja Sapelihammastiikeri ja Triceratops olivat sen vasen ja oikea telaketju. Mastodontti kiinnittyi Tyrannosauruksen selkään ja muodosti kaksi eteenpäin osoittavaa tykkiä ja sen päästä muodostui Tyrannosauruksen eteen suoja. Myös Lentolisko kiinnittyi Tyrannosauruksen taakse. Tankkimuoto pystyi ampumaan joukon energiasäteitä zordien silmistä ja Mastodontin kahdesta tykistä. Tätä muotoa käytettiin taisteluissa vain harvoin, etenkin vihreän rangerin ja Dragonzordin liittymisen jälkeen.
Megazordin tankkimuotoa seurasi lähes aina taistelumuoto. Taistelumuodossa Tyrannosaurus muodosti Megazordin ylävartalon ja pään, Mastodontti sen kädet ja selän, Triceratops vasemman ja Sapelihammastiikeri oikean jalan ja Lentoliskosta muodostui Megazordin rintapanssari. Taistelumuoto oli kaksijalkainen ja hyvin ihmismäinen. Rangerit ohjasivat Megazordia istumalla sen päässä sijainneessa ohjaamossa.
Megazord taisteli tavallisimmin nyrkeillään ja jaloillaan. Rangerit pystyivät myös kutsumaan apuun voimamiekan, joka putosi taivaalta joko maahan tai suoraan Megazordin käteen. Megazord pystyi viimeistelemään miekallaan suurimman osan vihollisista. Miekka toimi tarvittaessa myös Megazordin voimanlähteenä. Megazord pystyi myös ampumaan lasersäteitä päästään ja käyttämään Mastodontin päätä kilpenä.
Dragonzord
Dragonzord kuului vihreälle rangerille Tommy Oliverille. Se oli piilotettu Angel Groven sataman syvyyksiin ja oli sidoksissa lohikäärmekolikkoon. Vihreä ranger sai Dragonzordin samalla kun Rita antoi hänelle lohikäärmekolikon. Dragonzordin sai esiin viemällä lohikäärmetikarin kypärän huulia jäljittelevän muodon kohdalle. Tikarin avulla pystyi myös kontrolloimaan Dragonzordin hyökkäyksiä. Yleensä vihreä ranger pysyi poissa sen ohjaamosta ja ohjasi sitä etäältä juuri tikarinsa avulla. Kun vihreä ranger kuitenkin välillä oli ohjaamossa, tuntui hänellä silloin olleen Dragonzordista suurempi hallinta.
Dragonzord oli taisteluissa melko monipuolinen. Sen päähyökkäyksiin kuului sen sormenpäistään ampumat ohjukset sekä sen suuri porapäinen häntä, jolla se pystyi sekä lyömään että poraamaan. Sen rinnassa olleet valot syttyivät aina ennen päähyökkäystä. Vahvuudestaan huolimatta Dragonzord harvoin aloitti tai päätti taistelua. Yleensä se osallistui taisteluun muiden zordien oltua vaarassa tai auttaakseen Megazordia tai yksittäisiä zordeja esimerkiksi muodostamalla toisia kokoonpanoja. Kokonsa puolesta Dragonzord oli pidempi kuin Tyrannosaurus ja suunnilleen samankokoinen kuin Megazord. Dragonzord toimi hyvin myös veden alla.
Dragonzord oli ainoa ilman päivitystä jäänyt zord, kun rangerit päivittivät toisen tuotantokauden alussa Dinozordinsa Thunderzordeiksi johtuen vihreän rangerin heikoista voimista. Vihreä ranger kuitenkin kutsui sen välillä auttamaan Thunder Megazordia, kuten Primator ja Turbanshell hirviöitä vastaan.
Se näyttäytyi viimeisen kerran toisen tuotantokauden jaksossa "Return of the Green Ranger, Part 3", kun Tommyn klooni käytti lohikäärmetikaria tuhotakseen Angel Groven. Taian murruttua Dragonzord palasi mereen, missä sen uskotaan yhä olevan Power Rangers universumissa.
Kolmannella tuotantokaudella Ninja ja Shogun Ultrazordit sisälsivät Dragonzordin rintapanssarin Titanuksen etuosassa.
Dragonzordin taistelumuoto
Dragonzordin taistelumuoto syntyi, kun Dragonzord yhdistyi Mastodontin, Triceratopsin ja Sapelihammastiikerin kanssa. Tämä muodostelma oli vaihtoehtoinen Megazord, kun Dragozord korvasi Tyrannosauruksen vartalona/päänä ja Lentoliskon rintapanssarina. Dragonzordin häntä suoristui ja yhdistyi Dragonzordin rintapanssarin kanssa muodostaen voimasauvan. Syntyneen zordin ohjaamo näytti täysin samalta kun Megazordissa. Voimasauva toimi sen pääaseena ja sauvan päässä ollut pora oli myös mahdollista saada pyörimään. Pora toimi usein viimeistelyliikkeenä sen tehdessä reiän hirviön keskelle. Dragonzordin taistelumuoto pystyi myös ampumaan säteen päänsä harjalta.
Dragonzordin taistelumuoto oli pidempi ja vahvempi kuin Megazord, mutta sitä hitaampi. Dragonzordin taistelumuoto vahingoittui tai se voitettiin taisteluissa vain harvoin. Ainoat kerrat, kun se lyötiin olivat Spitfloweria vastaan ja ensimmäisellä kerralla sen kohdattua Cyclopsiksen.
Jason yleensä otti Megazordista tutun paikkansa myös Dragonzonzordin taistelumuodon ohjaamossa ja jätti Tyrannosauruksensa kauko-ohjaukselle mikäli se jatkoi mukana taistelussa. Kimberlyn Lentolisko yleensä poistui paikalta. Dragonzordin taistelumuoto oli myös ainoa muodostelma ensimmäisellä tuotantokaudella, missä joku muu kuin Jason toimi välillä pilottina. Zack toimi välillä pääpilottina Trinin ottaessa Zackin tavallisen paikan vasemmalla Billyn pysyessä normaalilla paikallaan oikealla. Tommy ei koskaan ohjannut Dragonzordin taistelumuotoa.
Mega Dragonzord
Dragonzord pystyi myös yhdistymään Megazordin kanssa ja muodostamaan Mega Dragonzordin. Tämä muoto syntyi, kun Megazord hyppäsi ilmaan ja asettui keskeltä avautuneen Dragonzordin alle. Dragonzord toimi tässä kokoonpanossa tavallaan Megazordin viittana tai suojuksena ja Dragonzordin sormenpäiden ohjukset olivat Megazordin hartioilla. Vaikka tässä muodossa oli kuusi zordia yhdessä, nähtiin ohjaamossa yleensä vain viisi alkuperäistä rangeria. Poikkeus oli jaksossa "Island of Illusion Part II", jossa myös vihreä ranger seisoi punaisen rangerin tuolin takana.
Mega Dragonzord oli erittäin vahva ja fyysisesti jopa Dragonzordin taistelumuotoakin voimakkaampi, mutta sitä paljon hitaampi. Sen rakenteesta johtuen sen painopiste sijaitsi ylhäällä. Siitä ei ollut haittaa, koska Mega Dragonzordia käytettiin vain hirviöiden viimeistelyyn.
Mega Dragonzordin päähyökkäyksenä toimi sen rintapanssarin eteen kasautuva energiapallo, jonka se sitten työnsi käsillään vihollistaan päin tuhoten sen.
Titanus
Jason ja Tommy löysivät Titanuksen, kun he olivat etsimässä erityisiä aseita Ritan supersavisoturien pysäyttämiseksi. Titanus oli mustavalkoinen ja muistutti ulkomuodoltaan brachiosaurusta. Se suojeli Jasonin ja Tommyn etsimiä aseita, mutta samalla Zordon käytti sitä opettamaan Jasonille ja Tommylle tiimityöskentelyä. Zordon kertoi heille Titanuksen olleen tärkeä liittolainen, kun he olivat toimineet yhdessä ja saaneet aseet haltuunsa.